Nikkie de Jager

Nikkie de Jager (født 2. mars 1994 i Wageningen i Nederland), best kjent under YouTube-brukernavnet NikkieTutorials, er en nederlandsk makeupartist og skjønnhetsvlogger. Hun fikk stor oppmerksomhet i 2015 med YouTube-videoen «The Power of Makeup» der hun viste seg med og uten sminke. Videoen ble raskt populær og inspirerte mange andre brukere til å gjøre det samme. I april 2020 hadde YouTube-kanalen hennes 13,3 millioner abonnenter og over 1,3 milliarder videovisninger.

Bakgrunn 
De Jager begynte å laste opp videoer på YouTube som 14-åring i 2008, etter ligget syk hjemme og sett MTV-serien The Hills. Der ble hun inspirert av sminken til Lauren Conrad. Siden begynte hun å søke på YouTube etter leksjoner for å gjenskape Conrads stil og ble siden inspirert til å skape sin egen YouTube-kanal. Etter å ha lastet opp videoer i rundt to år, meldte hun seg opp på et makeupkurs ved B Academy i Amsterdam. Siden begynte hun for Colourfool Agency i 2011 og startet å jobbe som profesjonell makeup-artist.

Høsten 2013 ble hun hovedsminkør for RTL 5-programmet I Can Make You a Supermodel med agenten Paul Fisher. De Jager forlot Colourfool Agency vinteren 2014 for å jobbe som frilanser innen hår og sminke. 

Året etter oppnådde hun berømmelse gjennom YouTube-kanalen sin, og ble en kjent makeup-influenser. I 2017 kåret magasinet Forbes de Jager til en av de ti største skjønnhetsinfluenserne i verden. Samme året vant hun også pris som årets «YouTube-guru» under Shorty Awards og prisen for «Choice Fashion/Beauty Web Star» under Teen Choice Awards.

I januar 2019 ble det kunngjort at de Jager skulle fungere som internasjonal «skjønnhetsrådgiver» for sminkeselskapet Marc Jacobs Beauty. Der skal hun fungere som rådgiver og delta i produktutvikling verden over, både for Marc Jacobs Beauty og hennes egne kanaler. I 2020 skulle hun ha vært nettvert for Eurovision Song Contest som skulle vært arrangert i Rotterdam i Nederland. Konkurransen ble imidlertid avlyst på grunn av koronaviruspandemien som nådde Europa bare noen måneder før konkurransen skulle holdes. I stedet var hun nettvert for erstatningsshowet Eurovision: Europe Shine a Light 16. mai 2020, og hun var programleder for Eurovision Song Contest 2021.

Privatliv 
13. januar 2020 lastet de Jager opp en video på YouTube-kanalen med tittelen «I'm Coming Out». Der avslørte hun at hun er transperson, og at hun hadde blitt presset av noen som truet med å offentliggjøre kjønnsidentiteten hennes. Hun gjennomgikk kjønnsbekreftende behandling i barndommen og tenårene.

Hun er gift med partneren Dylan.

Deltagelser på fjernsyn 
I september 2017, var de Jager deltager i det nederlandske gameshowet The Big Escape. I januar 2019, deltok hun i den nittende sesongen av den populære realityserien Wie is de Mol?. Hun var også gjestedommer i den norske versjonen av Glow Up. I september 2020 deltok hun igjen i Wie is de Mol?, i en spesialsesong i forbindelse med 20-årsjubileet for realityserien.

Referanser

Eksterne lenker 
 
 
 

 
 

 

Youtubere
Sminkører
Realitydeltakere
Programledere for Eurovision Song Contest
Personer fra Wageningen
Forkjempere for LHBT-rettigheter